**Lisa 1**

**Tehniline kirjeldus**

**Töö** Väike-konnakotka uute pesapaikade otsimine

**Tellija** Riigi Kaitseinvesteeringute Keskus

1. **Eesmärk**

Kompenseerimaks Nursipalu harjutusvälja laienemisega seotud mõjusid väike-konnakotkastele on vajalik üles otsida seni teadmata väike-konnakotka elupaiku väljaspool harjutusvälja. Selleks on Kotkaklubi „Nursipalu linnuliikide inventuur (Nursipalu harjutusvälja laiendus)“ määranud juhusliku UTM ruudu Vaidava jõe ja Mustjõe piirkonda, kus tuleb kaardistada kõikide väike-konnakotkaste pesapaigad ja need esitada Keskkonnaametile EELISesse sisestamiseks. Lisaks UTM ruudule tuleb kaardistada väike-konnakotkaste pesapaigad ka harjutusvälja piirist kuni 2 km kaugusel.

1. **Nõuded töö tegemisele ja sisule**
   1. Töö eesmärgiks on UTM ruudu MD78 ida poolse osa ja UTM ruudu MD88 lääne poolse osa (TK lisa 1, lk 3) ja harjutusvälja piirist kuni 2 km kaugusel inventuur eesmärgiga kaardistada kõik seni teadmata väike-konnakotka elupaigad antud alas.
      1. Vajadusel inventeeritakse ka UTM ruudu ümbruses olevad sobivad alad.
   2. Enne välitööde läbi viimist tuleb täitjal kaardistada potentsiaalsed väike-konnakotka uued elupaigad ja välitöödeks välja valitud alasid tutvustada tellijale.
   3. Välitööd viiakse läbi kahel seireperioodil:
      1. aprill – august 2024;
      2. aprill – august 2025.
         1. Ühel hooajal tuleb välitöid (uusi pesasid otsida) vähemalt 20 tööpäeval. Kahe hooaja peale kokku vähemalt 40 tööpäeva.
         2. Peamine inventuuri läbi viimise aeg on aprill – mai.
      3. Inventuur tuleb läbi viia röövlinnu seire metoodika „juhend röövlindude pesitsusterritooriumide kaardistamiseks ja pesade otsimiseks“ järgi1.
      4. Välitööde käigus tuleb välitöö alasid korrigeerida vastavalt leitud uutele pesadele, kuna röövlinnud ei taha üksteise läheduses pesitseda.
      5. Välitööde läbiviimise kohta tuleb täitjal esitada gps-track läbitud marsruudiga. Vaatluspunktid tuleb esitada punktidena.
      6. Tellijat tuleb teavitada uute väike-konnakotka pesade leidmisest esimesel võimalusel (kuid mitte hiljem kui 3 päeva jooksul).
      7. Leitud väike-konnakotka pesapaikade asukohad tuleb esitada Keskkonnaametile koos püsielupaiga moodustamise ettepanekuga.
      8. Kui inventuuri käigus leitakse teisi kaitsealuseid liike, siis esitatakse andmed nende kohta Keskkonnaametile.
   4. Välitööde tulemuste kohta koostatakse kokkuvõttev aruanne, kus kajastatakse läbi viidud tööde kirjeldus ja nende tulemused (sh GIS programmi kantud GPS trackid ja vaatluspunktid). Peale 2024 välitööde läbi viimist annab täitja lühiülevaate tehtud tööde tulemuste kohta (sh GIS programmis kantud GPS trackid ja vaatluspunktid). Välitööde läbi viimist tõendatakse fotode või mõne muu viisiga, millega on kergesti tuvastatav tööde tegemise aeg ja asukoht.
   5. Täitja peab garanteerima tööde vastavuse seadustele, sh taotlema tööde läbi viimiseks vajalikud load.
2. **Tähtajad ja töö eest tasumine**
   1. Hinnapakkumine esitatakse pakkumuse maksumuse esildisel (lisa 2). Töö eest tasutakse täitja esitatavate aktide ja arvete alusel, mille aluseks on tööde maksumuse tabel (lisa 2).
   2. Tellija kooskõlastatud töö uuringuaruande lõppversioon peab olema valmis ja tellijale üle antud kõige hiljem **15.10.2025.** Täitja peab lõpliku versiooni esitama tellijale vastuvõtmiseks **31.10.2025.**
3. **Nõuded töö teostajale**
   1. Linnustiku seire ja inventuuri läbiviimiseks erialase kompetentsi ja teadmiste olemasolu.
   2. Töö teostaja peab omama vähemalt kolme sarnase töö tegemise kogemust viimase viie aasta jooksul. Sarnane töö on linnustiku seire ja inventuur, sh mere- ja rannikulindude seire.
4. **Tellijale antavad materjalid**

Tehnilisele kirjeldusele ja metoodikale vastav uuringuaruanne koos lisadega tuleb esitada tellijale elektrooniliselt allkirjastatuna (pdf- ja doc-vormingus, tabelandmed xls-vormingus ja kaardiandmed shp-vormingus, fotod pdf- või jpg-vormingus).

**TK Lisa 1. Väike-konnakotka otsinguruudu asukoht**

